Държавен вестник, бр. 41, 2016 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  41
(2) Управителят на Фонда организира 
разработването на проект на плана по ал. 1, 
като отчита програмата на правителството, 
документите и приоритетите по чл. 3, ал. 1 и 
чл. 4, ал. 1 и становищата на научната общност.
(3) Проектът на Дългосрочен план за работа 
и развитие на Фонда за програмния период 
се одобрява от изпълнителния съвет, който 
го предлага за утвърждаване от министъра 
на образованието и науката.
(4) Фондът организира оценки за изпъл-
нението на Дългосрочния план за работа и 
развитие на Фонда най-малко на всеки три 
години от програмния период. 
(5) Въз основа на оценка по ал. 4 може да 
бъде направена актуализация на Дългосрочния 
план за работа и развитие на Фонда, която 
се съгласува и приема по реда на ал. 2 и 3.
(6) До една година след приключване на 
програмния период Фондът извършва послед-
ваща оценка за изпълнението на Дългосрочния 
план за работа и развитие на Фонда. 
(7) Утвърдените от министъра на образова-
нието и науката Дългосрочен план за работа и 
развитие на Фонда, неговата актуализация и 
оценката за неговото изпълнение се публикуват 
на интернет страниците на Министерството 
на образованието и науката и на Фонда.
Чл. 33. В срок до 31 януари всяка година по 
предложение на управителя на Фонда изпъл-
нителният съвет приема проекти за годишна 
оперативна програма и за бюджет на Фонда 
за следващата година, които се представят 
на министъра на образованието и науката. 
Чл. 34. (1) До 1 март изпълнителният съвет 
на Фонда по предложение на управителя при-
ема годишна оперативна програма на Фонда 
и индикативното разпределение на средства 
по бюджета на Фонда за годината.
(2) Годишната оперативна програма за 
дейността на Фонда се изготвя в съответствие 
с програмата в приетия от Министерския 
съвет годишен доклад по чл. 7 от Закона за 
насърчаване на научните изследвания и с 
Дългосрочния план за работа и развитие на 
Фонда за програмния период.
(3) Годишната оперативна програма 
включва: 
1. новите конкурси, които ще бъдат открити 
през годината, за всеки от които се посочва: 
а) вид и наименование на конкурса;
б) допустими участници;
в) характер и съдържание на предвидените 
мерки за подпомагане и приложимият към тях 
режим на държавните помощи, ако попадат 
в обхвата на Рамката за държавна помощ за 
научни изследвания, развитие и иновации;
г) индикативна сума за финансиране на 
конкурса според одобрения бюджет на Фонда; 
д) критерии за оценка;
е) срок за откриване на конкурса; 
ж) максимален срок за изпълнение на 
проектите;
з) целеви индикатори за резултатите от 
финансираните проекти;
2. конкурсите от предходни години, за ко-
ито проектите са текущи – за всеки конкурс 
се посочва:
а) етап от реализацията на проектите;
б) размер на договореното финансиране 
по одобрените проекти за годината;
в) мониторинг на изпълнението на проек-
тите и степен на изпълнение на индикаторите 
за резултатите от финансираните проекти;
3. предвидените разходи за оценяване на 
проектите за новите конкурси и за междин-
но и окончателно отчитане на проектите 
от предишни години в размер не повече от 
седем процента от средствата, предвидени за 
финансиране на проекти;
4. показателите за отчитане и оценка 
на изпълнението на годишната оперативна 
програма;
5. разходите за издръжка на Фонда.
(4) По указание на министъра на образо-
ванието и науката в годишната оперативна 
програма се включват и конкурси за проекти 
по програми за двустранно сътрудничество 
или други научноизследователски проекти, 
свързани с международни споразумения, до-
говори или програми.
(5) Утвърдената годишна оператива про-
грама се публикува на интернет страницата 
на фонда.
(6) При необходимост годишната оператив-
на програма се актуализира по реда, предвиден 
за нейното приемане.
Чл. 35. (1) Фондът организира и провежда 
следните видове конкурси за финансиране на 
проекти за научни изследвания:
1. тематични конкурси по научните области, 
определени в чл. 6, ал. 2 или по приоритетните 
направления на Националната стратегия за 
научни изследвания; проектите са с продъл-
жителност до три години;
2. конкурси „Идеи“ за проекти, насочени 
към разработване на нови идеи или концепции 
от водещи изследователи с обособени около 
тях научни колективи с доказани върхови 
постижения; проектите са с продължителност 
до пет години и се оценяват и класират по 
научните области, определени в чл. 6, ал. 2;
3. конкурси „Млади учени“, стимулиращи 
научното развитие на млади учени или пост-
докторанти; проектите са с продължителност 
до две години и се оценяват и класират по 
групите научни области по чл. 6, ал. 2;
4. национални научноизследователски про-
грами, определени от Министерския съвет, за 
важни области от икономиката, обществото 
и населението.